Jaunpurreko Sultanerria

Jaunpurreko Sultanerria () XIV. mendearen amaieran iparraldeko Indian ezarritako islamiar erresuma izan zen, Indiar azpikontinentearen konkista musulmanaren garaikoa. 

Erdi Aroko Indiako estatu xiita berantiarra izan zen, 1394 eta 1494 artean gaur egun Uttar Pradesh eta Bihar indiar  estatuen eta hegoaldeko Nepalen zati handi bat gobernatu zuena. 1394an sortu zuen Khwajah-i-Jahan Malik Sarwarrek, Nasiruddin Muhammad Shah IV.a Tughluq sultanaren esklabo-eunuko eta bisirrak, Delhiko Sultanerriaren Tughlaq dinastiaren desintegrazioaren garaian. Jaunpur hiriburua izanda, bertoko sultanek Ganges-Yamuna eskualdeko zati handi baten gaineko agintea bereganatu zuten. Bere urrezko aroa Ibrahim Shah sultanaren agintaldian lortu zuen, honek ere asko lagundu baitzuen sultanerrian hezkuntza islamikoa garatzen. 1494an, Bahlul Lodi agintari afganiarraren indarrek Hussain Shah Sharqi sultana garaitu zuten. Hau, Delhi Sultanerriko Lodi dinastiaren sultana zen Varanasin. Hussainek Kahalgaonera ihes egin zuen gaur egungo Bihar, non Bengalako sultanak pargana bat eman zion. Bertan bere txanponak egiteko baimena izan zuen, eta Bengalatik laguntza agindu zioten bere erresuma berreskuratzeko. 1505ean hil zen.

 Sharqi dinastiako sultanak
 Errege-izena Izen propioa Agintaldia Delhiko sultanerritik independentzia, Nasir ud din Muhammad Shah III.a.Khwajah-i-Jahan Malik-us-Sharq  Atabeg-i-Azam  Malik Sarwar1394–1399  Mubarak Shah    Malik Qaranfal1399–1402Shams-ud-Din Ibrahim Shah  Ibrahim Khan1402–1440 Nasir-ud-Din Mahmud Shah   Mahmud Khan1440–1457Muhammad Shah   Bhi Khan 1457–1458 Hussain Shah   Husain Khan 1458–1479  Delhiko sultanerriaren berrezarpena

 Erreferentziak 

 Kanpo estekak 

Kategoria:Sultanerriak
Kategoria:Indiako estatu eta lurralde desagertuak
Kategoria:Islama Indian
Kategoria:Uttar Pradeshko historia
Kategoria:XV. mendean desagertutako herrialdeak